Philomé Obin

Philomé Obin (July 20, 1892 – August 6, 1986) na he be Haitian painter. He produce ein first painting insyd 1908 for de age of 16, wey na he be an active artist for 75 years. Dem consider Obin one of de greatest Haitian artists of de 20th century.Ferguson, James (July 2011). "Haitian art: rising from the ruins". Caribbean Beat. No. 110. Retrieved 24 February 2021.Kleih, Helene (2018). "Philomé Obin". Coeval. Retrieved 24 February 2021.
 Biography 

 Early life den education 
Na dem born Philomé Obin for July 20, 1892, insyd Bas Limbé, Haiti; na he be de third kiddie of Obénard Obin den ein wifey (wey dem no know ein name). Na ein poppie be tailor. He receive rudimentary instruction in drawing as a boy wey na he produce ein first known painting wen na he dey 16 insyd 1908.

After ein death, na ein kiddies discover evidence insyd ein documents say na he be a Captain insyd de Haitian army before de American Occupation of Haiti, wich begin insyd 1915.

Early career
Na chaw of de paintings of Obin ein first half-century—often dey for cardboard top, sam time for Masonite top—be lost. Na ein style of representations of Haitian street scenes anaa visions from Haitian history no be of interest to middle-class Haitians, wey dem prefer works wey ape French paintings. Obin sanso paint murals den oda decorative pieces give commercial establishments, fraternal organizations, den Protestant chapels insyd de beginning.
 Later career den death 
Insyd de early 1980s, Obin visit de capitals of Europe, plus de United States as ein last stop. Dey pass thru New York, he visit sam old acquaintances, wey na dem honor am for City College of New York, plus a reception speech by Rosalind Jeffries of de Museum of Modern Art. He die insyd 1986.

Two decades after ein death, na dem house works by Philomé Obin for galleries insyd Port-au-Prince, Santo Domingo, den Sotheby's insyd New York.
 Ein life matter 
Na Obin marry twice. Ein first wifey, Félicia Félix Obin, die young, wey she lef a young daughter wey never know am. Ein second marriage end in divorce, wey dem produce two kiddie, Antoine den Gérard Obin. He get kiddies by chaw oda women.
 References 

Category:1892 births
Category:1986 deaths
Category:Human
Category:Haitian male painters
Category:People wey komot Cap-Haïtien
Category:20th-century Haitian painters
Category:20th-century male artists
Category:Haitian military personnel